TV Tokyo

Ang JOTX-DTV (tsanel 7), tinatakan bilang  at kolokyal na kilala bilang テレビ東京 (Terebi Tōkyō) o テレ東 (Teretō), ay isang estasyon ng telebisyon na nakahimpil sa Sumitomo Fudosan Roppongi Grand Tower sa Roppongi, Minato, Tokyo, Hapon, na pagmamay-ari at pinapagana ng  na subsidiyarya na nakatalang sertipikadong humahawak na kompanyang brodkasting na  na subsidiyarya ang sarili ng Nikkei, Inc., na nagsisilbing estasyong flagship ng TX Network. Ito ang isa sa mga panguhahing estasyon ng telebisyon sa Tokyo, partikular ang pagpapalabas ng mga anime.

Kasaysayan
Naitatag ang TV Tokyo ng Pundasyon ng Hapong Agham (o Japan Science Foundation) noong 1951 at sinumulan ang pagbrobrodkast, bilang  noong 12 Abril 1964. Kinuha ang pangalan nito mula sa frequency ng VHF nito na tsanel 12. Halos na malugi ito noong 1968; noong Hulyo 1 ng taon na iyon, isang limitadong kompanyang may pananagutan ang Tokyo Channel 12 Production na naitatag sa tulong ng Nikkei at Mainichi Broadcasting System.

Noong 1969, pumirma ang Nikkei at MBS ng isang palibot-sulat ng unawaan na nagsasabing na magbabahagi ang Tokyo Channel 12 ng mga programa sa Nihon Educational Television (NET, TV Asahi ngayon). Binuo nito ang isang de facto na alyansa na tumagal hanggang 1975.

Noong Oktubre 1977, pinalitan ang pangalan ng Tokyo Channel 12 Production sa ; at pinaikli ang pangalan ng tsanel sa , na tinanggal ang "Science TV" sa pangalan nito. Kasabay nito, lumipat ang estasyon sa Liwasang Shiba. Pagkaraan ng isang buwan, naging pangkalahatang estasyon ito kasama ang NET. Noong 1 Abril 1978, nilunsad ng Tokyo ang bagong kompanyang produksyon na Softx.

Noong 1981, pinalitan muli ang pangalan nito sa Television Tokyo Channel 12, Ltd. d/b/a TV Tokyo; ang kasalukuyang pangalang Hapon ng kompanya ay ginawa din sa parehong taon.

Noong 1983, binuo ng TV Tokyo ang Mega TON  Network (TX Network ngayon) kasama ang TV Osaka, at Aichi Television Broadcasting. Lumipat ang punong-himpilan ng kompanya mula sa Liwasang Shiba tungo sa Toranomon noong Disyembre 1985. Noong 4 Oktubre 1999, napalitan ang kompanyang produksyon ng Tokyo na Softx sa TV Tokyo MediaNet. Noong 2004, napaikli ang pangalan ng TV Tokyo MediaNet sa MediaNet. Noong 25 Hunyo 2004, kinuha ng kompanya ang kasalukuyang panglang Ingles nito na TV Tokyo Corporation. Pagkatapos ng transisyon sa dihital, nagsimulang magbrodkast ang tsanel sa dihital na tsanel 7. Noong 7 Nobyembre 2016, nilipat ng TV Tokyo ang himpilan nito sa bagong gusali nito sa Sumitomo Fudosan Roppongi Grand Tower mula sa lumang istudiyo nito sa Toranomon. Ang kasalukuyang logo ay isang kartun na saging na may mga mata, isa ilong at isang bunganga na nakabaliko sa 7, na ipinangalang Nanana ().

Bahagi ang himpilan ng Japan Consortium, na sinasasahimpapawid ang mga Palarong Olimpiko at ang Kopang Pandaigdig ng FIFA.

Mga pananda

Mga sanggunian

Mga estasyon ng telebisyon sa Hapon